CELEX: 32007R1345
Language: lv
Date: 2007-11-15
Title: Komisijas Regula (EK) Nr. 1345/2007 ( 2007. gada 15. novembris ) par atsevišķu preču klasifikāciju kombinētajā nomenklatūrā

17.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 300/27
            
         
      KOMISIJAS REGULA (EK) Nr. 1345/2007
   (2007. gada 15. novembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 15. novembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1214/2007 (OV L 286, 31.10.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Jojobas eļļa, kas ķīmiski modificēta, to hidrogenējot, taču nav tālāk apstrādāta (piesātināto esteru maisījums). Eļļa satur mazāk nekā 50 % brīvo taukskābju pēc svara.
                              Produkts ir pulvera vai granulu veidā.
                              Produktu ir paredzēts lietot kā kosmētisko līdzekļu ražošanas sastāvdaļu.
                              Produkts tiek piedāvāts tiešā iepakojumā, kura neto svars pārsniedz 1 kg.
                           
                        
               
                  1516 20 96
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, 34. nodaļas 5. piezīmes a) punktu, kā arī KN kodu 1516, 1516 20 un 1516 20 96 aprakstiem.
                  Pozīcijā 1515 starp citām konkrēti minētām augu eļļām īpaši ietverta jojobas eļļa, tāpēc tā ir uzskatāma par augu eļļu (sk. arī Harmonizētās sistēmas skaidrojumu pozīcijai 1515, 6. iedaļu).
                  Tā kā jojobas eļļa ir ķīmiski modificēta, to nevar klasificēt pozīcijā 1515.
                  Lai gan produktam ir vasku īpašības, tas ir izslēgts no pozīcijas 3404 (sk. 34. nodaļas 5. piezīmes a) apakšpozīciju par neietilpšanu tajā, kā arī Harmonizētās sistēmas skaidrojumus pozīcijai 3404 un b) apakšpunktu par neietilpšanu tajā).
                  Produkts klasificējams pozīcijā 1516, kas ietver hidrogenētas augu eļļas.
               
            
                  
                              2.
                           
                           
                              Jojobas eļļa, kas ķīmiski modificēta, to hidrogenējot, un pēc tam tālāk apstrādāta, to teksturējot.
                              Produkts, kas parasti zināms kā “jojobas eļļas esteri”, ir pulvera, granulu vai vaskveida pastas veidā.
                              Produktu ir paredzēts lietot kā kosmētisko līdzekļu ražošanas sastāvdaļu.
                              Produkts ir nesagremojams un nav paredzēts lietošanai pārtikas izstrādājumos.
                           
                        
               
                  1518 00 99
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, 34. nodaļas 5. piezīmes a) punktu, kā arī KN kodu 1518 00 un 1518 00 99 aprakstiem.
                  Pozīcijā 1515 starp citām konkrēti minētām augu eļļām īpaši ietverta jojobas eļļa, tāpēc tā ir uzskatāma par augu eļļu (sk. arī Harmonizētās sistēmas skaidrojumu pozīcijai 1515, 6. iedaļu).
                  Tā kā jojobas eļļa ir ķīmiski modificēta, šo produktu nevar klasificēt pozīcijā 1515.
                  Tā kā ir veikta produkta tālāka apstrāde (teksturēšana), to nevar klasificēt pozīcijā 1516.
                  Tā kā produkts ir nesagremojams un nav paredzēts izmantošanai pārtikas produktos, to nevar klasificēt pozīcijā 1517.
                  Lai gan produktam ir vasku īpašības, tas nav iekļauts pozīcijā 3404 (sk. 34. nodaļas 5. piezīmes a) apakšpunktu).
                  Tādējādi tas klasificējams pozīcijā 1518, kas ietver no dažādām 15. nodaļā minētām eļļām izgatavotus nepārtikas produktus, kas citur nav norādīti vai iekļauti.
               
            
                  
                              3.
                           
                           
                              Produkts, ko iegūst neapstrādātas jojobas eļļas interesterificēšanas/transesterificēšanas reakcijā ar hidrogenētu jojobas eļļu, kura pēc tam tālāk apstrādāta ar teksturēšanu.
                              Produkts var būt pulvera vai granulu formā.
                              Produktu ir paredzēts lietot kā kosmētisko līdzekļu ražošanas sastāvdaļu.
                              Produkts ir nesagremojams un nav paredzēts lietošanai pārtikas izstrādājumos.
                           
                        
               
                  1518 00 99
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, 34. nodaļas 5. piezīmes a) punktu, kā arī KN kodu 1518 00 un 1518 00 99 aprakstiem.
                  Pozīcijā 1515 starp citām konkrēti minētām augu eļļām īpaši ietverta jojobas eļļa, tāpēc tā ir uzskatāma par augu eļļu (sk. arī Harmonizētās sistēmas skaidrojumu pozīcijai 1515, 6. iedaļu).
                  Tā kā jojobas eļļa ir ķīmiski modificēta, šo produktu nevar klasificēt pozīcijā 1515.
                  Tā kā ir veikta produkta tālāka apstrāde (teksturēšana), to nevar klasificēt pozīcijā 1516.
                  Tā kā produkts ir nesagremojams un nav paredzēts izmantošanai pārtikas produktos, to nevar klasificēt pozīcijā 1517.
                  Lai gan produktam ir vasku īpašības, tas nav iekļauts pozīcijā 3404 (sk. 34. nodaļas 5. piezīmes a) apakšpunktu).
                  Tādējādi tas klasificējams pozīcijā 1518, kas ietver no dažādām 15. nodaļā minētām eļļām izgatavotus nepārtikas maisījumus, kas citur nav norādīti vai iekļauti.